РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-36/23

Датум: 13. септембар 2023. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 18. став 2. Закона о систему јавних служби („Службени гласник Републике Српске“, број: 68/07,109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 23. сједници одржаној дана 13. септембра 2023. године, донијела је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ДИРЕКТОРА**

**ЈАВНОГ ИНФОРМАТИВНОГ И ИЗДАВАЧКОГ ПРЕДУЗЕЋА**

**„СЕМБЕРИЈА И МАЈЕВИЦА“ БИЈЕЉИНА**

1. Сандра Николић из Бијељине, разрјешава се дужности вршиоца дужности директора Јавног информативног и издавачког предузећа „Семберија и Мајевица“ Бијељина, због окончања поступка јавне конкуренције за избор директора.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Имајући у виду чињеницу да је Сандра Николић из Бијељине именована за вршиоца дужности директора Јавног информативног и издавачког предузећа „Семберија и Мајевица“ Бијељина на сједници Скупштине одржаној дана 05.07.2023. године, да је у међувремену објављен Јавни конкурс за попуну упражњеног мјеста директора Јавног информативног и издавачког предузећа „Семберија и Мајевица“ Бијељина, те да је окончана процедура у вези са поступком избора директора, то је примјеном горе наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Сандри Николић |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-37/23

Датум: 13. септембар 2023. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 18. став 2. и 3a. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), а након разматрања Извјештаја Комисије за избор директора Јавног информативног и издавачког предузећа „Семберија и Мајевица“ Бијељина, Скупштина Града Бијељина на 23. сједници одржаној дана 13. септембра 2023. године, донијела је

**Р Ј Е Ш Е Њ Е**

**О ИМЕНОВАЊУ ДИРЕКТОРА ЈАВНОГ ИНФОРМАТИВНОГ И ИЗДАВАЧКОГ ПРЕДУЗЕЋА „СЕМБЕРИЈА И МАЈЕВИЦА“ БИЈЕЉИНА**

1. Зоран Зекановић из Бијељине именује се за директора Јавног информативног и издавачког предузећа „Семберија и Мајевица“ Бијељина.

2. Ово Рјешење ступа на снагу даном доношења, објавиће се у „Службеном гласнику Града Бијељина“.

**О б р а з л о ж е њ е**

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је ставом 3а. истог члана прописано да директора установе чији је оснивач или суоснивач јединица локалне самоуправе именује скупштина општине, односно скупштина града. Чланом 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Скупштина града Бијељина, на сједници одржаној дана 05.07.2023. године донијела је Рјешење о именовању Сандре Николић из Бијељине за вршиоца дужности директора Јавног информативног и издавачког предузећа „Семберија и Мајевица“ Бијељина број 01-111-32/23 од 05.07.2023. године. Тачком 2. диспозитива рјешења од 05.07.2023. године одређено је да ће функцију из тачке 1. тог рјешења обављати до окончања поступка избора и коначног именовања директора Јавног информативног и издавачког предузећа „Семберија и Мајевица“ Бијељина.

На сједници одржаној дана 18.05.2023. године Скупштина Града Бијељина расписала је јавни конкурс за попуну упражњеног мјеста директора Јавног информативног и издавачког предузећа „Семберија и Мајевица“ Бијељина број 01-111-26/23 од 18.05.2023. године, те донијела рјешење о именовању комисије за избор директора Јавног информативног и издавачког предузећа „Семберија и Мајевица“ Бијељина број 01-111-27/23 од 18.05.2023. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај у којем је предложено да се за директора Јавног информативног и издавачког предузећа „Семберија и Мајевица“ Бијељина именује Зоран Зекановић из Бијељине.

Након проведеног поступка јавног гласања утврђено је да је приједлог да се за директора Јавног информативног и издавачког предузећа „Семберија и Мајевица“ Бијељина именује Зоран Зекановић из Бијељине добио већину гласова од укупног броја одборника у Скупштини Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Зорану Зекановићу |  |  |
| 1. Архива |  | Александар Ђурђевић, с.р. |
|  |  |  |